Syötävä metsäpuutarha -kurssi la 8.6.2024 Laitilassa
2024-06-08 08:00 - 11:00 UTC
Tervetuloa inspiroitumaan ja opettelemaan metsäpuutarhurointia!

Tällä suositulla kurssilla näet ja opit millainen on syötävä metsäpuutarha (Forest garden / Food forest), miten sellainen perustetaan ja millaisia kasveja siellä voi kasvaa. Saat tietoa ruokaatuottavista puista, -pensaista, -köynnöksistä, monivuotisista vihanneksista ja erikoiskasveista. Opit luomaan kriisinkestävyyttä ja helppohoitoisuutta puutarhaasi monivuotisten kasvien avulla.

Kurssi alkaa la 8.6. klo 11 ja päättyy klo 17. Aloitamme luennolla, josta siirrymme tutustumaan 14-kesäiseen syötävään metsäpuutarhaan, jossa kasvaa mm. mulpereita, pähkinöitä ja monia tutumpia hyötykasveja. Kurssi sisältää myös ohjattuja suunnitteluharjoituksia pienryhmissä. Kurssipäivän inspiroimana voit aloittaa oman hyötymetsäpuutarhan suunnittelun ja kehittämisen.

Syötävä metsäpuutarha -kurssi järjestetään Salmenrannan tilalla Laitilassa ja sen opettajana toimii Joel Rosenberg.

Kurssimaksuun 85€ sisältyy keittolounas metsäpuutarhasalaatilla ja kahvit järven rannalla (+ uintimahdollisuus!).

Palautetta kesän 2023 kurssilta:

Siis kaikkihan oli ihan viimeisen päälle! -Jaana

Tervetuloa mukaan!

Ilmoittautumiset: www.pahkinamies.fi

https://www.facebook.com/events/719773816709506/
